CELEX: 32011D0264
Language: lt
Date: 1303948800000
Title: 2011/264/ES: 2011 m. balandžio 28 d. Komisijos sprendimas dėl ekologinių kriterijų, kuriais remiantis skalbinių plovikliams suteikiamas ES ekologinis ženklas, nustatymo (pranešta dokumentu Nr. C(2011) 2815)  Tekstas svarbus EEE

30.4.2011   
            
            
               LT
            
            
               Europos Sąjungos oficialusis leidinys
            
            
               L 111/34
            
         KOMISIJOS SPRENDIMAS
   2011 m. balandžio 28 d.
   dėl ekologinių kriterijų, kuriais remiantis skalbinių plovikliams suteikiamas ES ekologinis ženklas, nustatymo
   (pranešta dokumentu Nr. C(2011) 2815)
   (Tekstas svarbus EEE)
   (2011/264/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. lapkričio 25 d. Europos Parlamento ir Tarybos reglamentą (EB) Nr. 66/2010 dėl ES ekologinio ženklo (1), ypač į jo 8 straipsnio 2 dalį,
   pasikonsultavusi su Europos Sąjungos ekologinio ženklinimo valdyba,
   kadangi:
   
               (1)
            
            
               pagal Reglamentą (EB) Nr. 66/2010 ES ekologinis ženklas gali būti suteikiamas tokiems produktams, kurie per visą gyvavimo ciklą daro mažesnį poveikį aplinkai;
            
         
               (2)
            
            
               Reglamente (EB) Nr. 66/2010 numatyta, kad kiekvienai produktų grupei turi būti nustatyti konkretūs ES ekologinio ženklo suteikimo kriterijai;
            
         
               (3)
            
            
               Komisijos sprendimu 1999/476/EB (2) nustatyti ekologiniai kriterijai ir su jais susiję skalbinių plovikliams taikytini vertinimo ir patikros reikalavimai. Persvarsčius tame sprendime nustatytus kriterijus, Komisijos sprendimu 2003/200/EB (3) buvo nustatyti persvarstyti kriterijai, galiojantys iki 2011 m. balandžio 30 d.;
            
         
               (4)
            
            
               šie kriterijai dar persvarstyti atsižvelgiant į technologinę pažangą. Persvarstant paaiškėjo, kad būtina pakeisti produktų grupės apibrėžtį, kad būtų įtrauktas naujas produktų pogrupis, ir nustatyti naujus kriterijus. Naujieji kriterijai ir su jais susiję vertinimo bei patikros reikalavimai turėtų galioti ketverius metus nuo šio sprendimo priėmimo dienos;
            
         
               (5)
            
            
               siekiant aiškumo Sprendimas 2003/200/EB turėtų būti pakeistas nauju sprendimu;
            
         
               (6)
            
            
               reikėtų nustatyti pereinamąjį laikotarpį gamintojams, kurių produktams pagal Sprendime 2003/200/EB nustatytus kriterijus suteiktas skalbinių ploviklių ekologinis ženklas, ir taip jiems suteikti pakankamai laiko pritaikyti savo produktus, kad šie atitiktų persvarstytus kriterijus ir reikalavimus. Be to, iki Sprendimo 2003/200/EB galiojimo pabaigos gamintojams turėtų būti leista teikti paraiškas, parengtas remiantis tame sprendime arba šiame sprendime nustatytais kriterijais;
            
         
               (7)
            
            
               šiame sprendime numatytos priemonės atitinka pagal Reglamento (EB) Nr. 66/2010 16 straipsnį įsteigto komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Produktų grupę „skalbinių plovikliai“ sudaro: miltelių, skysčio ar bet kurio kito pavidalo skalbinių plovikliai ir pirminio valymo dėmių valikliai, kurie parduodami ir naudojami audiniams skalbti daugiausia buitinėmis mašinomis, bet gali būti naudojami ir savitarnos ar įprastinėse skalbyklose.
   Pirminio valymo dėmių valikliams priskiriami dėmių valikliai, naudojami tiesiogiai pašalinti audinių dėmes (prieš skalbiant mašinoje), tačiau nepriskiriami dėmių valikliai, kurie dozuojami skalbyklėje, ir dėmių valikliai, kurie naudojami ne pirminiam apdorojimui.
   Šiai produktų grupei nepriklauso produktai, kurie dozuojami nešikliais, pvz., audinio skiautėmis ar kitomis medžiagomis, arba plovimo reikmenys, po kurių panaudojimo neskalbiama, pvz., kilimų ir baldų apmušalų dėmių valikliai.
   2 straipsnis
   1.   Šiame sprendime vartojamų terminų apibrėžtys:
   1)   stiprių teršalų plovikliai– plovikliai, naudojami įprastam baltų audinių skalbimui bet kokioje temperatūroje;
   2)   spalvotų audinių plovikliai– plovikliai, naudojami įprastam spalvotų audinių skalbimui bet kokioje temperatūroje;
   3)   silpnų teršalų plovikliai– plovikliai, skirti švelniems audiniams;
   4)   cheminė medžiaga– cheminis elementas ir jo junginiai, natūralaus būvio arba gauti taikant bet kokį gamybos procesą, įskaitant bet kokį priedą, būtiną produktų stabilumui išlaikyti, ir bet kurias vykstant gamybos procesui atsiradusias priemaišas, tačiau išskyrus bet kokį tirpiklį, kuris gali būti atskirtas nepakenkiant cheminės medžiagos stabilumui ir nekeičiant jos sudėties.
   2.   Šio straipsnio 1 dalyje (1 ir 2 punktuose) ploviklis laikomas stiprių teršalų arba spalvotų audinių plovikliu, išskyrus atvejus, kai jis daugiausia skirtas ir parduodamas naudoti švelniems audiniams.
   Šio straipsnio 1 dalies 3 punkte silpnų teršalų plovikliais nelaikomi skysti plovikliai, skirti įprastam baltų ir spalvotų audinių skalbimui.
   3 straipsnis
   Kad skalbinių plovikliui ar pirminio valymo dėmių valikliui pagal Reglamentą (EB) Nr. 66/2010 būtų suteiktas ES ekologinis ženklas, jis turi būti priskiriamas šio sprendimo 1 straipsnyje apibrėžtai produktų grupei „skalbinių plovikliai“ ir atitikti šio sprendimo priede nustatytus kriterijus ir su jais susijusius vertinimo bei patikros reikalavimus.
   4 straipsnis
   Produktų grupei „skalbinių plovikliai“ taikytini kriterijai ir su jais susiję vertinimo bei patikros reikalavimai galioja ketverius metus nuo šio sprendimo priėmimo dienos.
   5 straipsnis
   Administravimo tikslais produktų grupei „skalbinių plovikliai“ suteikiamas kodas 6.
   6 straipsnis
   Sprendimas 2003/200/EB panaikinamas.
   7 straipsnis
   1.   Nukrypstant nuo 6 straipsnio nuostatų, paraiškos dėl ES ekologinio ženklo suteikimo produktams, priskiriamiems produktų grupei „skalbinių plovikliai“, pateiktos iki šio sprendimo priėmimo datos, vertinamos pagal Sprendime 2003/200/EB nustatytus reikalavimus.
   2.   Paraiškos dėl ES ekologinio ženklo suteikimo produktams, priskiriamiems produktų grupei „skalbinių plovikliai“, pateiktos nuo šio sprendimo priėmimo datos iki ne vėliau kaip 2011 m. balandžio 30 d., gali būti grindžiamos Sprendime 2003/200/EB arba šiame sprendime nustatytais kriterijais.
   Tos paraiškos vertinamos pagal kriterijus, kuriais jos yra grindžiamos.
   3.   Jei ekologinis ženklas suteikiamas pagal paraišką, įvertintą remiantis Sprendime 2003/200/EB nustatytais kriterijais, toks ekologinis ženklas gali būti naudojamas 12 mėnesių nuo šio sprendimo priėmimo dienos.
   8 straipsnis
   Šis sprendimas skirtas valstybėms narėms.
   
      Priimta Briuselyje 2011 m. balandžio 28 d.
      
         
            Komisijos vardu
         
         Janez POTOČNIK
         
            Komisijos narys
         
      
   
   
      (1)  OL L 27, 2010 1 30, p. 1.
   
      (2)  OL L 187, 1999 7 20, p. 52.
   
      (3)  OL L 76, 2003 3 22, p. 25.
   
      PRIEDAS
      
         BENDROSIOS NUOSTATOS
      
      
         Kriterijų tikslai
      
      Kriterijais visų pirma siekiama populiarinti produktus, kurių poveikis vandens ekosistemoms mažesnis, kuriuose yra ribotas pavojingų cheminių medžiagų kiekis ir kurių veiksmingumas yra išbandytas. Be to, kriterijais siekiama sumažinti energijos sąnaudas skalbimui, populiarinant produktus, kurie yra veiksmingi žemoje temperatūroje.
      
         KRITERIJAI
      
      Nustatyti šių sričių kriterijai:
      
                  1.
               
               
                  Dozavimo reikalavimai
               
            
                  2.
               
               
                  Toksiškumas vandens organizmams. Ribinis skiedimo tūris (angl. CDV)
               
            
                  3.
               
               
                  Organinių medžiagų biologinis skaidumas
               
            
                  4.
               
               
                  Uždraustos ar ribojamos cheminės medžiagos ir mišiniai
               
            
                  5.
               
               
                  Pakavimo reikalavimai
               
            
                  6.
               
               
                  Skalbimo veiksmingumas (tinkamumas naudoti)
               
            
                  7.
               
               
                  Vertinimo taškai
               
            
                  8.
               
               
                  Informacija vartotojams
               
            
                  9.
               
               
                  ES ekologinio ženklo etiketėje pateikiama informacija.
               
            1.   Vertinimas ir patikra
      
      a)   Reikalavimai
      
      Nurodomi kiekvienam kriterijui priskiriami konkretūs vertinimo ir patikros reikalavimai.
      Jeigu reikalaujama, kad pareiškėjas pateiktų deklaracijas, dokumentus, analizės duomenis, bandymų ataskaitas ar kitus atitikties kriterijų reikalavimams įrodymus, laikoma, kad prireikus juos gali pateikti pareiškėjas (-ai) ir (arba) jo (jų) tiekėjas (-ai) ir t. t.
      Jeigu įmanoma, bandymus turėtų atlikti standarto EN ISO 17025 arba jam lygiaverčio standarto bendruosius reikalavimus atitinkančios laboratorijos.
      Prireikus galima taikyti kitokius, nei kiekvienam kriterijui priskiriami, bandymų metodus, jeigu paraišką vertinanti kompetentinga institucija pripažįsta jų lygiavertiškumą.
      I priedėlyje daroma nuoroda į Ploviklių ingredientų duomenų bazėje (PIDB) pateiktą sąrašą, į kurį įtraukti ploviklių sudėtyje dažniausiai esantys ingredientai. Ja turi būti naudojamasi imant duomenis ribiniam skiedimo tūriui (CDV) skaičiuoti ir ingredientų biologiniam skaidumui įvertinti. Jei cheminės medžiagos nėra PIDB sąraše, pateikiami nurodymai, kaip apskaičiuoti ar ekstrapoliuoti atitinkamus duomenis. Naujausią PIDB sąrašo versiją galima gauti ES ekologinio ženklo interneto svetainėje arba atskirų kompetentingų institucijų svetainėse.
      Tam tikrais atvejais kompetentingos institucijos gali pareikalauti patvirtinamųjų dokumentų ir gali atlikti nepriklausomas patikras.
      b)   Matavimo ribos
      
      Ekologinius kriterijus turi atitikti sudėtyje esančios cheminės medžiagos, kurių masės dalis preparate viršija 0,010 %.
      Konservantai, dažikliai ir kvapiosios medžiagos turi atitikti kriterijus neatsižvelgiant į jų koncentraciją, išskyrus 4 kriterijaus b punktą dėl draudžiamų ar ribojamų cheminių medžiagų ir mišinių.
      Sudėtyje esančioms cheminėms medžiagoms priskiriamos visos produkte esančios medžiagos, įskaitant ingredientų priedus (pvz., konservantus ar stabilizatorius). Kriterijus turi atitikti ir priemaišos, atsiradusios dėl žaliavos gamybos, kurių koncentracija viršija 0,010 % galutinio preparato masės.
      Jei ant pakuotės pateiktoje dozavimo instrukcijoje yra nurodymų tiek pirminiam, tiek paskesniam skalbimui (be įprasto vieno skalbimo), bendra dozė (pirminio + pagrindinio skalbimo) taip pat turi atitikti ekologinius kriterijus.
      Jei produktas turi vandenyje tirpią plėvelę, kuri nepašalinama prieš skalbiant, plėvelė turi būti laikoma produkto sudėtine dalimi, kuriai taikomi visi reikalavimai.
      2.   Funkcinis vienetas
      
      Šios produktų grupės funkcinis vienetas yra išreiškiamas g/kg skalbinių (gramų vienam kilogramui skalbinių).
      3.   Standartinė dozė
      
      Skaičiuojant stiprių teršalų ploviklių ir spalvotų audinių ploviklių ekologinius kriterijus ir bandant skalbimo veiksmingumą standartine doze laikoma gamintojo vartotojams rekomenduojama dozė 2,5 mmol CaCO3/l kietumo vandeniui ir vidutiniškai nešvariems audiniams. Stiprių teršalų plovikliams ir spalvotų audinių plovikliams tai atitinka 4,5 kg į skalbyklę dedamų skalbinių (sausų audinių).
      Skaičiuojant silpnų teršalų ploviklių ekologinius kriterijus ir bandant skalbimo veiksmingumą standartine doze laikoma gamintojo vartotojams rekomenduojama dozė 2,5 mmol CaCO3/l kietumo vandeniui ir mažai nešvariems audiniams. Silpnų teršalų plovikliams ir spalvotų audinių plovikliams tai atitinka 2,5 kg į skalbyklę dedamų skalbinių (sausų audinių).
      Jei rekomenduojama dozė nurodyta kitokiems skalbinių kiekiams, nei nurodyta pirmiau, skaičiuojant ekologinius kriterijus vartojama standartinė dozė turi atitikti vidutinį skalbinių partijos dydį. Jei valstybėse narėse, kuriose prekiaujama plovikliu, 2,5 mmol CaCO3/l vandens kietumas neaktualus, pareiškėjas turi nurodyti standartinę dozę.
      
         Reikalavimai, susiję su funkcinio vieneto (2) ir standartinės dozės (3) vertinimu ir patikra: Kompetentingai institucijai turi būti pateikta visa produkto sudėtis, įskaitant visų produkto ingredientų prekinį pavadinimus, cheminių medžiagų pavadinimus, CAS Nr., PIDB Nr. (1), kiekį su vandeniu ir be jo ir funkcijas (neatsižvelgiant į koncentraciją). Jai taip pat pateikiamas pakuotės grafinis vaizdas su dozavimo rekomendacijomis.
      Kompetentingai institucijai turi būti pateikti kiekvieno ingrediento saugos duomenų lapai pagal Europos Parlamento ir Tarybos reglamento (EB) Nr. 1907/2006 reikalavimus (2).
      PIDB sąrašą galima rasti ES ekologinio ženklo interneto svetainėje: http://ec.europa.eu/environment/ecolabel/ecolabelled_products/categories/did_list_en.htm.
      
         ES EKOLOGINIO ŽENKLO SUTEIKIMO KRITERIJAI
      
      
         1 kriterijus.   Dozavimo reikalavimai
      
      Dozė atitinka rekomenduojamą dozę g/kg skalbinių (milteliams ar tabletėms) arba ml/kg (skysčiams). Turi būti taikoma rekomenduojama dozė 2,5 mmol CaCO3/l kietumo vandeniui vidutiniškai nešvariems audiniams (stiprių teršalų plovikliams ir spalvotų audinių plovikliams) ir mažai nešvariems audiniams (silpnų teršalų plovikliams).
      Dozė neturi viršyti šių kiekių:
      
                  Produkto tipas
               
               
                  Dozė (milteliai ar tabletės)
               
               
                  Dozė (skystis ar gelis)
               
            
                  Stiprių teršalų skalbinių ploviklis, spalvotų audinių ploviklis
               
               
                  17,0 g/kg skalbinių
               
               
                  17,0 ml/kg skalbinių
               
            
                  Silpnų teršalų skalbinių ploviklis
               
               
                  17,0 g/kg skalbinių
               
               
                  17,0 ml/kg skalbinių
               
            
                  Dėmių valiklis (tik pirminiam apdorojimui)
               
               
                  2,7 g/kg skalbinių
               
               
                  2,7 ml/kg skalbinių (3)
                  
               
            Jei taikomos rekomendacijos tiek pirminiam, tiek paskesniam skalbimui, bendra rekomenduojama dozė (pirminio + paskesnio skalbimo) turi atitikti didžiausios dozės reikalavimus.
      
         Vertinimas ir patikra. Visa informacija apie produktą, etiketė arba iliustracijos su dozavimo nurodymais. Nurodomas visų produktų tankis (g/ml) (ant pakuotės arba saugos duomenų lape).
      
         2 kriterijus.   Toksiškumas vandens organizmams. Ribinis skiedimo tūris (CDV)
      
      Produkto ribinis skiedimo tūris neturi viršyti šių ribų (CDVilgalaikis):
      
                  Produkto tipas
               
               
                  CDVilgalaikis
                  
               
            
                  Stiprių teršalų skalbinių ploviklis, spalvotų audinių ploviklis (visų pavidalų)
               
               
                  35,000 l/kg skalbinių
               
            
                  Silpnų teršalų skalbinių ploviklis (visų pavidalų)
               
               
                  20,000 l/kg skalbinių
               
            
                  Dėmių valiklis (visų pavidalų)
               
               
                  3,500 l/kg skalbinių (4)
                  
               
            Ribinis toksinis skiedimo tūris (CDVilgalaikis) apskaičiuojamas visiems produkto ingredientams (i), taikant šią formulę:
      
         
      čia:
      masė (i)– ingrediento masė rekomenduojamoje dozėje;
      DF– skaidumo koeficientas;
      TF– cheminės medžiagos ilgalaikio toksiškumo koeficientas, nurodytas PIDB sąraše.
      Į produkte esančius konservantus, dažiklius ir kvapiąsias medžiagas taip pat turi būti atsižvelgiama apskaičiuojant CDV, net jeigu jų koncentracija mažesnė kaip 0,010 % (100 ppm).
      
         Vertinimas ir patikra. Produkto CDVilgalaikis skaičiavimas. CDV vertės skaičiavimo skaičiuoklė pateikiama ES ekologinio ženklo interneto svetainėje.
      DF ir TF parametrų vertės imamos iš Ploviklių ingredientų duomenų bazėje pateikto sąrašo (PIDB sąrašo). Jei cheminės medžiagos nėra PIDB sąraše, parametrai apskaičiuojami pagal PIDB sąrašo B dalyje pateikiamas gaires ir pridedami susiję dokumentai.
      
         3 kriterijus.   Organinių medžiagų biologinis skaidumas
      
      Produkte esančių organinių medžiagų, kurios yra biologiškai neskaidžios aerobinėmis sąlygomis (nėra lengvai biologiškai skaidžios) (aNBO) ir (arba) biologiškai neskaidžios anaerobinėmis sąlygomis (anNBO), kiekis neturi viršyti šių ribų:
      
         aNBO
      
      
                  Produkto tipas
               
               
                  aNBO (milteliai)
               
               
                  aNBO (skystis ar gelis)
               
            
                  Stiprių teršalų skalbinių ploviklis,
                  spalvotų audinių ploviklis
               
               
                  1,0 g/kg skalbinių
               
               
                  0,55 g/kg skalbinių
               
            
                  Silpnų teršalų skalbinių ploviklis
               
               
                  0,55 g/kg skalbinių
               
               
                  0,30 g/kg skalbinių
               
            
                  Dėmių valiklis (tik pirminiam apdorojimui) (5)
                  
               
               
                  0,10 g/kg skalbinių
               
               
                  0,10 g/kg skalbinių
               
            
         
      
         anNBO
      
      
                  Produkto tipas
               
               
                  anNBO (milteliai)
               
               
                  anNBO (skystis ar gelis)
               
            
                  Stiprių teršalų skalbinių ploviklis,
                  spalvotų audinių ploviklis
               
               
                  1,3 g/kg skalbinių
               
               
                  0,70 g/kg skalbinių
               
            
                  Silpnų teršalų skalbinių ploviklis
               
               
                  0,55 g/kg skalbinių
               
               
                  0,30 g/kg skalbinių
               
            
                  Dėmių valiklis (tik pirminiam apdorojimui) (6)
                  
               
               
                  0,10 g/kg skalbinių
               
               
                  0,10 g/kg skalbinių
               
            
         Vertinimas ir patikra. Produkto aNBO ir anNBO skaičiavimas. aNBO ir anNBO verčių skaičiavimo skaičiuoklė pateikiama ES ekologinio ženklo interneto svetainėje.
      Žr. PIDB sąrašą. Pateikiama atitinkama ingredientų, kurie neįtraukti į PIDB sąrašą, informacija iš literatūros ar kitų šaltinių arba atitinkamų bandymų rezultatai, rodantys, kad jie yra biologiškai skaidūs aerobinėmis ir anaerobinėmis sąlygomis. Žr. I priedėlį
      Pažymėtina, kad TAED turėtų būti laikoma biologiškai skaidžia anaerobinėmis sąlygomis.
      
         4 kriterijus.   Draudžiamos ar ribojamos cheminės medžiagos ir mišiniai
      
      a)   Nustatyti draudžiami ingredientai
      
      Šiuos ingredientus draudžiama naudoti produktuose (tiek produkto sudėtyje, tiek produktą sudarančių mišinių sudėtyje):
      
                  —
               
               
                  fosfatus
               
            
                  —
               
               
                  EDTA (etilendiamintetraacto rūgštį)
               
            
                  —
               
               
                  nitromuskusus ir policiklinius muskusus
               
            
         Vertinimas ir patikra. Pareiškėjas pateikia užpildytą ir pasirašytą atitikties deklaraciją.
      b)   Pavojingos cheminės medžiagos ir mišiniai
      
      Pagal Reglamento (EB) Nr. 66/2010 dėl ES ekologinio ženklo 6 straipsnio 6 dalį nei produkte, nei jo dalyse neturi būti cheminių medžiagų arba mišinių, kurie atitinka priskyrimo toliau nurodytoms pavojingumo klasėms ar kategorijoms kriterijus pagal Reglamentą (EB) Nr. 1272/2008, ir Reglamento (EB) Nr. 1907/2006 57 straipsnyje nurodytų cheminių medžiagų.
      
         Pavojingumo frazių sąrašas:
      
      
                  GHS pavojingumo frazė (7)
                  
               
               
                  ES rizikos frazė (8)
                  
               
            
                  H300 Mirtina prarijus
               
               
                  R28
               
            
                  H301 Toksiška prarijus
               
               
                  R25
               
            
                  H304 Prarijus ir patekus į kvėpavimo takus, gali sukelti mirtį
               
               
                  R65
               
            
                  H310 Mirtina susilietus su oda
               
               
                  R27
               
            
                  H311 Toksiška susilietus su oda
               
               
                  R24
               
            
                  H330 Mirtina įkvėpus
               
               
                  R23/26
               
            
                  H331 Toksiška įkvėpus
               
               
                  R23
               
            
                  H340 Gali sukelti genetinius defektus
               
               
                  R46
               
            
                  H341 Įtariama, kad gali sukelti genetinius defektus
               
               
                  R68
               
            
                  H350 Gali sukelti vėžį
               
               
                  R45
               
            
                  H350i Gali sukelti vėžį įkvėpus
               
               
                  R49
               
            
                  H351 Įtariama, kad sukelia vėžį
               
               
                  R40
               
            
                  H360F Gali pakenkti vaisingumui
               
               
                  R60
               
            
                  H360D Gali pakenkti negimusiam kūdikiui
               
               
                  R61
               
            
                  H360FD Gali pakenkti vaisingumui. Gali pakenkti negimusiam kūdikiui
               
               
                  R60/61/60–61
               
            
                  H360Fd Gali pakenkti vaisingumui. Įtariama, kad gali pakenkti negimusiam kūdikiui
               
               
                  R60/63
               
            
                  H360Df Gali pakenkti negimusiam kūdikiui. Įtariama, kad gali pakenkti vaisingumui
               
               
                  R61/62
               
            
                  H361f Įtariama, kad gali pakenkti vaisingumui
               
               
                  R62
               
            
                  H361d Įtariama, kad gali pakenkti negimusiam kūdikiui
               
               
                  R63
               
            
                  H361fd Įtariama, kad gali pakenkti vaisingumui. Įtariama, kad gali pakenkti negimusiam kūdikiui
               
               
                  R62–63
               
            
                  H362 Gali pakenkti žindomam vaikui
               
               
                  R64
               
            
                  H370 Kenkia organams
               
               
                  R39/23/24/25/26/27/28
               
            
                  H371 Gali pakenkti organams
               
               
                  R68/20/21/22
               
            
                  H372 Kenkia organams, jeigu medžiaga veikia ilgai arba kartotinai
               
               
                  R48/25/24/23
               
            
                  H373 Gali pakenkti organams, jeigu medžiaga veikia ilgai arba kartotinai
               
               
                  R48/20/21/22
               
            
                  H400 Labai toksiška vandens organizmams
               
               
                  R50
               
            
                  H410 Labai toksiška vandens organizmams, sukelia ilgalaikius pakitimus
               
               
                  R50–53
               
            
                  H411 Toksiška vandens organizmams, sukelia ilgalaikius pakitimus
               
               
                  R51–53
               
            
                  H412 Kenksminga vandens organizmams, sukelia ilgalaikius pakitimus
               
               
                  R52–53
               
            
                  H413 Gali sukelti ilgalaikį kenksmingą poveikį vandens organizmams
               
               
                  R53
               
            
                  EUH059 Pavojinga ozono sluoksniui
               
               
                  R59
               
            
                  EUH029 Kontaktuodama su vandeniu išskiria toksiškas dujas
               
               
                  R29
               
            
                  EUH031 Kontaktuodama su rūgštimis išskiria toksiškas dujas
               
               
                  R31
               
            
                  EUH032 Kontaktuodama su rūgštimis išskiria labai toksiškas dujas
               
               
                  R32
               
            
                  EUH070 Toksiška patekus į akis
               
               
                  R39–41
               
            
                  Jautrinančios cheminės medžiagos
               
            
                  H334 Įkvėpus gali sukelti alerginę reakciją, astmos simptomus arba apsunkinti kvėpavimą
               
               
                  R42
               
            
                  H317 Gali sukelti alerginę odos reakciją
               
               
                  R43
               
            Šis kriterijus taikomas visiems ingredientams, kurių koncentracija ≥ 0,010 %, įskaitant konservantus, dažiklius ir kvapiąsias medžiagas.
      Jeigu naudojamos cheminės medžiagos ar mišiniai, kuriuos apdorojus jų savybės pasikeičia (pvz., tampa biologiškai nebeprieinami, įvyksta cheminių pakitimų) taip, kad nustatytasis pavojus išnyksta, pirmiau nustatytas reikalavimas netaikomas.
      Išimtys. Šis reikalavimas netaikomas šioms cheminėms medžiagoms ar mišiniams:
      
                  Paviršinio aktyvumo medžiagos
                  Kai koncentracija produkte < 25 %
               
               
                  H400 Labai toksiška vandens organizmams
               
               
                  R 50
               
            
                  Konservavimo tikslais naudojami biocidai (9)
                  
               
               
                  H410 Labai toksiška vandens organizmams, sukelia ilgalaikius pakitimus
                  H411 Toksiška vandens organizmams, sukelia ilgalaikius pakitimus
               
               
                  R50–53
                  R51–53
               
            
                  Kvapiosios medžiagos
               
               
                  H412 Kenksminga vandens organizmams, sukelia ilgalaikius pakitimus
               
               
                  R52–53
               
            
                  Konservavimo tikslais naudojami biocidai (9)
                  
               
            
                  Fermentai (10)
                  
               
               
                  H334 Įkvėpus gali sukelti alerginę reakciją, astmos simptomus arba apsunkinti kvėpavimą
               
               
                  R42
               
            
                  Balinimo katalizatoriai (10)
                  
               
            
                  Fermentai (10)
                  
               
               
                  H317 Gali sukelti alerginę odos reakciją
               
               
                  R43
               
            
                  Balinimo katalizatoriai (10)
                  
               
            
                  NTA, kaip MGDA ir GLDA priemaiša (11)
                  
               
               
                  H351 Įtariama, kad sukelia vėžį
               
               
                  R40
               
            
                  Priedas, šviečiantys UV šviesoje (tik stiprių teršalų plovikliams)
               
               
                  H413 Gali sukelti ilgalaikį kenksmingą poveikį vandens organizmams
               
               
                  R53
               
            
         Vertinimas ir patikra. Pareiškėjas kompetentingai institucijai nurodo tikslią produkto sudėtį. Jis taip pat pateikia atitikties šiam kriterijui deklaraciją ir susijusius dokumentus, pvz., atitikties deklaracijas, pasirašytas cheminių medžiagų tiekėjų, ir cheminių medžiagų ar mišinių atitinkamų saugos duomenų lapų kopijas.
      c)   Cheminės medžiagos, įtrauktos į sąrašą pagal Reglamento (EB) Nr. 1907/2006 59 straipsnio 1 dalį
      
      Cheminėms medžiagoms, kurios laikomos labai didelį susirūpinimą keliančiomis cheminėms medžiagomis ir yra įtrauktos į Reglamento (EB) Nr. 1907/2006 59 straipsnyje numatytą sąrašą, kurių koncentracija mišiniuose didesnė kaip 0,010 %, netaikoma jokia Reglamento (EB) Nr. 66/2010 6 straipsnio 6 dalyje numatyto draudimo išimtis.
      
         Vertinimas ir patikra. Cheminių medžiagų, kurios laikomos labai didelį susirūpinimą keliančiomis cheminėmis medžiagomis ir kurios pagal Reglamento (EB) Nr. 1907/2006 59 straipsnį įtrauktos į pasiūlytų cheminių medžiagų sąrašą, sąrašas skelbiamas http://echa.europa.eu/chem_data/authorisation_process/candidate_list_table_en.asp.
      Remiamasi paraiškos teikimo dieną galiojančiu sąrašu. Pareiškėjas kompetentingai institucijai nurodo tikslią produkto sudėtį. Jis taip pat pate ikia atitikties šiam kriterijui deklaraciją ir susijusius dokumentus, pvz., atitikties deklaracijas, pasirašytas cheminių medžiagų tiekėjų, ir cheminių medžiagų ar mišinių atitinkamų saugos duomenų lapų kopijas.
      d)   Nustatyti ribojami ingredientai – kvapiosios medžiagos
      
      Visi į produktą kaip kvapiosios medžiagos dedami ingredientai turi būti pagaminti ir tvarkomi pagal Tarptautinės kvapiųjų medžiagų gamintojų asociacijos (IFRA) veiklos kodeksą. Kodeksas pateikiamas IFRA interneto svetainėje http://www.ifraorg.org.
      Gamintojas turi laikytis IFRA standartų, taikomų cheminių medžiagų draudimui, naudojimo ribojimui ir nustatytiems grynumo kriterijams, rekomendacijų.
      Kiekvienos kvapiosios medžiagos, kuriai taikomas Europos Parlamento ir Tarybos reglamento (EB) Nr. 648/2004 dėl ploviklių (VII priedo) deklaravimo reikalavimas ir kuri nėra uždrausta pagal 4 kriterijaus b punktą, ir kiekvienos (kitos) kvapiosios medžiagos, kuriai priskiriama frazė H317/R43 (gali sukelti alerginę odos reakciją) ir (arba) H334/R42 (įkvėpus gali sukelti alerginę reakciją, astmos simptomus arba apsunkinti kvėpavimą), kiekis neturi viršyti ≥ 0,010 % (≥ 100 ppm).
      
         Vertinimas ir patikra. Pareiškėjas pateikia pasirašytą atitikties deklaraciją, kurioje nurodytas produkte esančių kvapiųjų medžiagų kiekis. Pareiškėjas taip pat pateikia kvapiųjų medžiagų gamintojo deklaraciją, kurioje nurodytas kiekvienos cheminės medžiagos, esančios Tarybos direktyvos 76/768/EEB I dalies III priede išvardytose kvapiosiose medžiagose, kiekis ir (kitų) cheminių medžiagų, kurioms priskirtos rizikos frazės H317/R43 ir (arba) H334/R42, kiekis.
      e)   Biocidai
      
      
                  i)
               
               
                  Produkte biocidų gali būti tik jam konservuoti, o jų kiekis – tik toks, kokio reikia šiam tikslui. Tai netaikoma paviršinio aktyvumo medžiagoms, kurios taip pat gali turėti biocidinių savybių.
                  
                     Vertinimas ir patikra. Pareiškėjas pateikia visų pridėtų konservantų medžiagos saugos duomenų lapus ir informaciją apie jų tikslią koncentraciją produkte. Konservantų gamintojas arba tiekėjas pateikia informaciją apie tai, kokia konservantų dozė yra būtina produktui konservuoti (pvz., bandymų rezultatus ar lygiaverčius duomenis).
               
            
                  ii)
               
               
                  Ant pakuotės ar kokiais nors kitais būdais draudžiama tvirtinti ar užsiminti, kad produktas turi antimikrobinį poveikį.
                  
                     Vertinimas ir patikra. Pareiškėjas kompetentingai institucijai pateikia kiekvieno tipo pakuotės tekstus ir atvaizdus, ir (arba) kiekvieno skirtingo pakuotės tipo pavyzdį.
               
            
         5 kriterijus.   Pakavimo reikalavimai
      
      a)   Pakuotės ir naudmenų masės santykis (WUR)
      
      Produkto pakuotės masės ir naudmenų santykis (WUR) neturi viršyti šių verčių:
      
                  Produkto tipas
               
               
                  WUR
               
            
                  Milteliai
               
               
                  1,2 g/kg skalbinių
               
            
                  Kita (pvz., skysčiai, geliai, tabletės, kapsulės)
               
               
                  1,5 g/kg skalbinių
               
            WUR turi būti skaičiuojamas tik pagrindinei pakuotei (įskaitant dangtelius, kamščius ir dozavimo pompas/purkštuvus) pagal šią formulę:
      
         
      Kai:
      
                  Wi
                  
               
               
                  –
               
               
                  pakuotės sudedamosios dalies i, įskaitant etiketę, jeigu ji yra, masė (g).
               
            
                  Ui
                  
               
               
                  –
               
               
                  neperdirbtos (pirmąsyk pagamintos) medžiagos, esančios pakuotės sudedamojoje dalyje i, masė (g). Jei neperdirbtos medžiagos dalis pakuotės sudedamojoje dalyje yra 0 %, tada Ui = Wi.
               
            
                  Di
                  
               
               
                  –
               
               
                  pakuotės sudedamojoje dalyje i esančių funkcinių vienetų skaičius. Funkcinis vienetas = dozė g/kg skalbinių.
               
            
                  ri
                  
               
               
                  –
               
               
                  perdirbimų skaičius, t. y. kiek kartų pakuotės sudedamoji dalis i yra naudojama tam pačiam tikslui per grąžinimo ar pakartotinio užpildymo sistemą. Numatytoji r vertė yra 1 (= pakartotinai nenaudojama). Tik tuo atveju, jei pareiškėjas gali dokumentais įrodyti, kad pakuotės sudedamoji dalis pakartotinai naudojama tam pačiam tikslui, atliekant skaičiavimus galima taikyti didesnę r vertę.
               
            Išimtys
      Šis reikalavimas netaikomas plastikinei, popierinei ar kartoninei pakuotei, kurioje daugiau kaip 80 % sudaro perdirbta medžiaga.
      Pakuotė laikoma perdirbta, jei jai pagaminti naudojama žaliava yra surinkta ir pakuotės gamintojų platinimo etapu arba vartojimo etapu. Jei žaliava yra paties medžiagos gamintojo gamybos proceso pramoninės atliekos, medžiaga nelaikoma perdirbta.
      
         Vertinimas ir patikra. Produkto WUR skaičiavimas. Šio skaičiavimo skaičiuoklė pateikiama ES ekologinio ženklo interneto svetainėje. Perdirbtos medžiagos pakuotėje įvertinimas. Norėdamas patvirtinti pakartotinai pildomą pakuotę, pareiškėjas ir (arba) mažmenininkas dokumentais patvirtina, kad pakartotinio pildymo priemonėmis yra arba bus prekiaujama rinkoje.
      b)   Plastikinė pakuotė
      
      Plastikinei pakuotei galima naudoti tik tuos ftalatus, kurių rizika paraiškos teikimo metu buvo įvertinta ir kurie neklasifikuoti pagal 4b kriterijų (ir jų derinius).
      c)   Plastikinės pakuotės ženklinimas
      
      Tam, kad būtų galima nustatyti skirtingas pakuotės dalis pakartotiniam perdirbimui, pagrindinės pakuotės plastikinės dalys turi būti paženklintos pagal DIN 6120 2 dalį arba lygiavertį standartą.
      
         Vertinimas ir patikra. Pareiškėjas pateikia užpildytą ir pasirašytą atitikties deklaraciją.
      
         6 kriterijus.   Plovimo veiksmingumas (tinkamumas naudoti)
      
      Produktas turi atitikti veiksmingumo reikalavimus, nustatytus atitinkamam produkto tipui pagal ES ekologinio ženklo skalbinių ploviklių veiksmingumo bandymų vėliausią versiją, kuri skelbiama http://ec.europa.eu/environment/ecolabel/ecolabelled_products/categories/laundry_detergents_en.htm.
      
         Vertinimas ir patikra. Pareiškėjas pateikia bandymų ataskaitą, nurodančią, kad produktas atitinka tam bandymui nustatytus būtiniausius reikalavimus.
      
         7 kriterijus.   Vertinimo taškai
      
      a)   Stiprių teršalų skalbinių plovikliai, spalvotų audinių plovikliai
      
      Pagal toliau pateiktą matricą turi būti surinkta ne mažiau kaip 3 taškai. Daugiausia gali būti surinkta: šaltam vandeniui skirti produktai – 8 taškai, žemos temperatūros produktai – 7 taškai, kiti produktai – 6 taškai.
      
                  Temperatūrinė klasė
               
               
                  Šaltam vandeniui skirtas produktas (plovimo veiksmingumas registruojamas ≤ 20 °C temperatūroje)
               
               
                  2 tšk.
               
            
                  Žemos temperatūros produktai (plovimo veiksmingumas registruojamas nuo > 20 °C iki < 30 °C temperatūroje)
               
               
                  1 tšk.
               
            
                  Didžiausia dozė
               
               
                  Didžiausia dozė ≤ 14 g/kg skalbinių (milteliai, tabletės) arba ≤ 14 ml/kg skalbinių (skystis, gelis)
               
               
                  2 tšk.
               
            
                  Didžiausia dozė ≤ 16 g/kg skalbinių (milteliai, tabletės) arba ≤ 16 ml/kg skalbinių (skystis, gelis)
               
               
                  1 tšk.
               
            
                  CDV
               
               
                  CDVilgalaikis < 25 000 l/kg skalbinių
               
               
                  2 tšk.
               
            
                  CDVilgalaikis nuo 25 000 iki 30 000 l/kg skalbinių
               
               
                  1 tšk.
               
            
                  aNBO
               
               
                  aNBO ≤ 75 % ribinės vertės
               
               
                  1 tšk.
               
            
                  anNBO
               
               
                  anNBO ≤ 75 % ribinės vertės
               
               
                  1 tšk.
               
            
                  Mažiausia taškų, kuriuos būtina surinkti norint gauti ES ekologinį ženklą
               
               
                  3 tšk.
               
            b)   Silpnų teršalų skalbinių plovikliai
      
      Pagal toliau pateiktą matricą turi būti surinkta ne mažiau kaip 3 taškai. Daugiausia gali būti surinkta: šaltam vandeniui skirti produktai – 8 taškai, žemos temperatūros produktai – 7 taškai, kiti produktai – 6 taškai.
      
                  Temperatūrinė klasė
               
               
                  Šaltam vandeniui skirtas produktas (plovimo veiksmingumas registruojamas ≤ 20 °C temperatūroje)
               
               
                  2 tšk.
               
            
                  Žemos temperatūros produktai (plovimo veiksmingumas registruojamas nuo > 20 °C iki < 30 °C temperatūroje)
               
               
                  1 tšk.
               
            
                  Didžiausia dozė
               
               
                  Didžiausia dozė ≤ 14 g/kg skalbinių (milteliai, tabletės) arba ≤ 14 ml/kg skalbinių (skystis, gelis)
               
               
                  2 tšk.
               
            
                  Didžiausia dozė ≤ 16 g/kg skalbinių (milteliai, tabletės) arba ≤ 16 ml/kg skalbinių (skystis, gelis)
               
               
                  1 tšk.
               
            
                  CDV
               
               
                  CDVilgalaikis < 15 000 l/kg skalbinių
               
               
                  2 tšk.
               
            
                  CDVilgalaikis nuo 15 000 iki 18 000 l/kg skalbinių
               
               
                  1 tšk.
               
            
                  aNBO
               
               
                  aNBO ≤ 75 % ribinės vertės
               
               
                  1 tšk.
               
            
                  anNBO
               
               
                  anNBO ≤ 75 % ribinės vertės
               
               
                  1 tšk.
               
            
                  Mažiausia taškų, kuriuos būtina surinkti norint gauti ES ekologinį ženklą
               
               
                  3 tšk.
               
            
         Vertinimas ir patikra. Produkto surinktų taškų skaičiavimas. Šio skaičiavimo skaičiuoklė pateikiama ES ekologinio ženklo interneto svetainėje.
      
      
         8 kriterijus.   Informacija vartotojui
      
      a)   Dozavimo nurodymai
      
      Rekomenduojamosios dozės turi būti nurodytos vidutiniškai ir labai nešvariems audiniams ir įvairiems vandens kietumo lygiams, atsižvelgiant į atitinkamą šalį, ir nurodytos atitinkamai audinių masei. (Netaikoma dėmių valikliams).
      Skirtumas tarp rekomenduojamosios dozės mažiausio kietumo lygio vandeniui (minkštam) bei vidutiniškai nešvariems audiniams ir didžiausio kietumo lygio vandeniui (kietam) bei labai nešvariems audiniams negali skirtis daugiau kaip 2 kartus. (Netaikoma dėmių valikliams).
      Standartinė dozė, naudojama atliekant plovimo veiksmingumo bandymą ir ingredientų atitikties ekologiniams kriterijams vertinimą turi būti tokia pati kaip ant pakuotės nurodyta rekomenduojamoji dozė vidutiniškai nešvariems audiniams ir 2,5 mmol CaCO3/l kietumo vandeniui.
      Jei rekomendacijose nurodytas tik mažesnio kaip 2,5 mmol CaCO3/l kietumo vanduo, didžiausioji dozė, rekomenduojama vidutiniškai nešvariems audiniams, turi būti mažesnė už standartinę dozę, naudojamą atliekant plovimo veiksmingumo bandymą (su 2,5 mmol CaCO3/l kietumo vandeniu).
      b)   Informacija ant pakuotės
      
      Ant ES ekologiniu ženklu paženklintų produktų pakuotės turi būti pateikiamos šios skalbimo rekomendacijos (arba jai lygiavertės) produktų grupei, išskyrus pirminio apdorojimo dėmių valiklius. Skalbimo rekomendacijos gali būti pateikiamos tekstu arba simboliais:
      
                  „—
               
               
                  Skalbkite žemiausioje įmanomoje temperatūroje
               
            
                  —
               
               
                  Visuomet skalbkite visą galimą skalbinių kiekį
               
            
                  —
               
               
                  Dozuokite pagal nešvarumą ir vandens kietumą, laikykitės dozavimo nurodymų
               
            
                  —
               
               
                  Jei esate alergiški namų dulkėms, patalynę skalbkite 60 °C temperatūroje. Jei esama infekcinių ligų, padidinkite skalbimo temperatūrą iki 60 °C.
               
            Naudodami ES ekologiniu ženklu paženklintą produktą pagal dozavimo nurodymus, prisidėsite prie vandens taršos, atliekų ir energijos suvartojimo mažinimo.“
      c)   Teiginiai ant pakuotės
      
      Paprastai teiginiai ant pakuotės turi būti patvirtinti veiksmingumo bandymų ar kitais tinkamais dokumentais (pvz., teiginiai apie veiksmingumą žemoje temperatūroje, teiginiai apie tam tikrų tipų dėmių pašalinimą, teiginiai apie naudą tam tikrų tipų ar spalvų audiniams arba kiti teiginiai apie konkrečias produkto savybę ar naudingumą).
      
                  —
               
               
                  pvz., jei teigiama, kad produktas veiksmingas 20 °C temperatūroje, veiksmingumo bandymas turi būti atliktas ≤ 20 °C temperatūroje (ir atitinkamai kitoje žemesnėje kaip 30 °C temperatūroje).
               
            
                  —
               
               
                  pvz., jei teigiama, kad produktas veiksmingas tam tikro tipo dėmėms, tai turi būti įrodyta veiksmingumo bandymu.
               
            d)   Informacija ant pakuotės – papildomi dėmių valiklių reikalavimai
      
      Ant produkto pakuotės neturi būti nurodoma, kad pašalinamos dėmės, kurioms skirtas veiksmingumo bandymas nebuvo atliktas.
      
         Vertinimas ir patikra (a–d). Pareiškėjas pateikia produkto etiketės pavyzdį ir atitikties šiam kriterijui deklaraciją. Teiginiai apie produktą turi būti dokumentuoti atitinkamomis bandymų ataskaitomis ar kitais tinkamais dokumentais.
      
         9 kriterijus.   ES ekologinio ženklo etiketėje pateikiama informacija
      
      Papildomoje etiketėje su langeliu tekstui turi būti pateikiamas toks tekstas:
      
                  „—
               
               
                  Mažesnis poveikis vandens ekosistemoms
               
            
                  —
               
               
                  Apribotas pavojingų medžiagų kiekis
               
            
                  —
               
               
                  Veiksmingumas išbandytas.“
               
            Papildomos etiketės su teksto langeliu naudojimo gairės pateikiamos „Ekologinės etiketės logotipo naudojimo gairėse“, kurios yra interneto svetainėje http://ec.europa.eu/environment/ecolabel/promo/logos_en.htm.
      
         Vertinimas ir patikra. Pareiškėjas pateikia etiketės pavyzdį.
      
         (1)  PIDB Nr. – tai ingrediento numeris PIDB sąraše (Ploviklių ingredientų duomenų bazės sąraše), naudojamas atitikčiai 2 ir 3 kriterijams nustatyti. Žr. I priedėlį.
      
         (2)  OL L 396, 2006 12 30. p. 1.
      
         (3)  Skaičiuojant CDV turi būti naudojama apytikslė vidutinė dozė. Tikroji dozė priklauso nuo nešvarumų kiekio kiekvienoje konkrečioje skalbinių partijoje. Apytikslė dozė apskaičiuojama taikant 2 ml vienetinę dozę ir 6 dozes 4,5 kg skalbinių partijai (skysto dėmių valiklio).
      
         (4)  CDV riba pagrįsta apytiksle 2 ml vienetine doze ir 6 dozėmis 4,5 kg skalbinių partijai (skysto dėmių valiklio). Miltelių ar pastos pavidalo produktams taikoma ta pati CDV riba.
      
         (5)  aNBO riba pagrįsta apytiksle 2 ml vienetine doze ir 6 dozėmis 4,5 kg skalbinių partijai (skysto dėmių valiklio).
      
         (6)  anNBO riba pagrįsta apytiksle 2 ml vienetine doze ir 6 dozėmis 4,5 kg skalbinių partijai (skysto dėmių valiklio).
      
         (7)  2008 m. gruodžio 16 d. Europos Parlamento ir Tarybos reglamentas (EB) Nr. 1272/2008 dėl cheminių medžiagų ir mišinių klasifikavimo, ženklinimo ir pakavimo, kuriuo iš dalies keičiamos ir panaikinamos direktyvos 67/548/EEB bei 1999/45/EB ir iš dalies keičiamas Reglamentas (EB) Nr. 1907/2006 (OL L 353, 2008 12 31, p. 1).
      
         (8)  Tarybos direktyva 67/548/EEB, priderinta prie REACH pagal Europos Parlamento ir Tarybos direktyvą 2006/121/EB ir Europos Parlamento ir Tarybos direktyvą 1999/45/EB su pakeitimais.
      
         (9)  Remiamasi 4 kriterijaus e punktu. Ši išimtis taikoma, jei biocidų biologinio kaupimosi potencialas atitinka log Pow (pasiskirstymo oktanolis-vanduo koeficiento logaritmas) < 3,0 arba eksperimentu nustatytas biologinės koncentracijos koeficientas(BCF) ≤ 100.
      
      
         (10)  Įskaitant stabilizatorius ir kitas preparatuose esančias pagalbines chemines medžiagas.
      
         (11)  Kai koncentracija žaliavinėse medžiagose žemesnė kaip 1,0 %, jei bendra koncentracija galutiniame produkte mažesnė kaip 0,10 %.
      
         I priedėlis
         
            Ploviklių ingredientų duomenų bazės (DID) sąrašas
         
         PIDB sąrašas (A dalis) – tai sąrašas, kuriame pateikiama informacija apie ploviklių sudėtyje paprastai naudojamų ingredientų toksiškumą vandens organizmams ir biologinį skaidumą. Sąraše pateikiama informacija apie įvairių skalbimo ir valymo produktuose naudojamų cheminių medžiagų toksiškumą ir biologinį skaidumą. Sąrašas nėra baigtinis, tačiau PIDB sąrašo B dalyje pateikiamos gairės dėl į PIDB sąrašą neįtrauktų cheminių medžiagų atitinkamų skaičiavimo parametrų (pvz., toksiškumo koeficiento (TF) ir skaidumo koeficiento (DF), naudojamų ribiniam skiedimo tūriui apskaičiuoti) nustatymo. Sąrašas yra bendro pobūdžio informacijos šaltinis ir į jį įtrauktos cheminės medžiagos nėra automatiškai patvirtintos naudoti ES ekologiniu ženklu paženklintuose produktuose. PIDB sąrašą (A ir B dalis) galima gauti ES ekologinio ženklo interneto svetainėje.
         Cheminių medžiagų, apie kurių toksiškumą vandens organizmams ir biologinį skaidumą neturima duomenų, TF ir DF nustatyti galima pasinaudoti struktūrine analogija su panašiomis cheminėmis medžiagomis. Tokią struktūrinę analogiją tvirtina kompetentinga institucija, suteikianti ES ekologinio ženklo licenciją. Kitu atveju pagal toliau nurodytus parametrus taikomas blogiausiojo atvejo metodas:
         Blogiausiojo atvejo metodas:
         
                      
                  
                  
                     Ūmus toksiškumas
                  
                  
                     Ilgalaikis toksiškumas
                  
                  
                     Skaidumas
                  
               
                     Ingredientas
                  
                  
                     LC50/EC50
                  
                  
                     SF(ūmus)
                     
                  
                  
                     TF(ūmus)
                     
                  
                  
                     NOEC (1)
                     
                  
                  
                     SF(ilgalaikis)
                         (1)
                     
                  
                  
                     TF(ilgalaikis)
                     
                  
                  
                     DF
                  
                  
                     Aerobinis
                  
                  
                     Anaerobinis
                  
               
                     Pavadinimas
                  
                  
                     1 mg/l
                  
                  
                     10 000
                  
                  
                     0,0001
                  
                  
                      
                  
                  
                      
                  
                  
                     0,0001
                  
                  
                     1
                  
                  
                     P
                  
                  
                     N
                  
               
            Lengvo biologinio skaidumo patvirtinimas
         
         Taikomi šie lengvo biologinio skaidumo bandymų metodai:
         
                     1)
                  
                  
                     iki 2010 m. gruodžio 1 d. ir pereinamuoju laikotarpiu nuo 2010 m. gruodžio 1 d. iki 2015 m. gruodžio 1 d.:
                     
                                  
                              
                              
                                 Direktyvoje 67/548/EEB numatyti lengvo biologinio skaidumo bandymų metodai, pirmiausia tos direktyvos V.C4 priede aprašyti metodai arba jiems lygiaverčiai OECD 301 A–F bandymų metodai, arba jiems lygiaverčiai ISO bandymai.
                              
                           
                                  
                              
                              
                                 10 dienų laikotarpio principas netaikomas paviršinio aktyvumo medžiagoms. Direktyvos 67/548/EEB V.C4-A ir C4-B prieduose nustatytų bandymų (ir jiems lygiaverčių OECD 301 A bei E bandymų ir lygiaverčių ISO bandymų) rezultatų atitikimo lygis turi būti 70 %, o C4-C, D, E ir F (ir jiems lygiaverčių OECD 301 B, C, D bei F ir lygiaverčių ISO bandymų) – 60 %;
                              
                           
               
                     2)
                  
                  
                     nuo 2015 m. gruodžio 1 d. ir pereinamuoju laikotarpiu nuo 2010 m. gruodžio 1 d. iki 2015 m. gruodžio 1 d.:
                     Reglamente (EB) Nr. 1272/2008 numatyti bandymų metodai.
                  
               
            Anaerobinio biologinio skaidumo patvirtinimas
         
         Standartinis anaerobinio skaidumo bandymas yra EN ISO 11734, ECETOC Nr. 28 (1988 m. birželio mėn.), OECD 311 arba lygiavertis bandymo metodas, taikant 60 % galutinio skaidumo anaerobinėmis sąlygomis reikalavimą. Norinti patvirtinti, kad 60 % galutinis skaidumas buvo pasiektas anaerobinėmis sąlygomis, gali būti taikomi bandymų metodai, kuriuose imituojamos atitinkamos anaerobinės aplinkos sąlygos.
         
            Ekstrapoliavimas į PIDB sąrašą neįtrauktoms cheminėms medžiagoms
         
         Kai ingredientai neįtraukti į PIDB sąrašą, būtini dokumentai, kuriais įrodomas anaerobinis biologinis skaidumas, gali būti gaunami taip:
         
                     1)
                  
                  
                     taikoma pagrįsta ekstrapoliacija. Bandymų rezultatai, gauti su viena žaliava, taikomi panašios struktūros paviršinio aktyvumo medžiagų galutiniam anaerobiniam skaidumui ekstrapoliuoti. Jei tam tikros paviršinio aktyvumo medžiagos (ar homologų grupės) anaerobinis biologinis skaidumas yra patvirtintas pagal PIDB sąrašą, galima daryti prielaidą, kad panašaus tipo paviršinio aktyvumo medžiaga taip pat yra biologiškai skaidi anaerobinėmis sąlygomis (pvz., C12–15 A 1–3 EO sulfatas [PIDB Nr. 8] yra biologiškai skaidus anaerobinėmis sąlygomis, taigi galima daryti prielaidą, kad panašus anaerobinis biologinis skaidumas būdingas ir C12–15 A 6 EO sulfatui). Kai paviršinio aktyvumo medžiagos anaerobinis biologinis skaidumas yra patvirtintas taikant atitinkamą bandymo metodą, galima daryti prielaidą, kad panašaus tipo paviršinio aktyvumo medžiaga taip pat yra biologiškai skaidi anaerobinėmis sąlygomis (pvz., literatūros duomenimis, kuriais patvirtinamas alkilo esterio amonio druskų grupei priklausančių paviršinio aktyvumo medžiagų anaerobinis biologinis skaidumas, galima naudotis kaip dokumentais, kuriais patvirtinamas panašus kitų ketvirtinių amonio druskų, kuriose yra esterio jungčių alkilo grandinėse, anaerobinis biologinis skaidumas);
                  
               
                     2)
                  
                  
                     atliekamas anaerobinio skaidumo atrankos bandymas. Jei būtini nauji bandymai, atliekamas atrankos bandymas taikant EN ISO 11734, ECETOC Nr. 28 (1988 m. birželio mėn.), OECD 311 arba lygiavertį metodą;
                  
               
                     3)
                  
                  
                     atliekamas mažos dozės skaidumo bandymas. Jei būtini nauji bandymai ir esama eksperimentinių problemų atliekant atrankos bandymą (pvz., slopinimas dėl bandomosios cheminės medžiagos toksiškumo), bandymai pakartojami naudojant mažą paviršinio aktyvumo medžiagos dozę ir stebimas skaidumas matuojant 14C ar atliekant cheminę analizę. Bandymai su mažomis dozėmis gali būti atliekami taikant OECD 308 (2000 m. rugpjūčio mėn.) arba lygiavertį metodą.
                  
               
            (1)  Jei nerandama priimtinų duomenų apie ilgalaikį toksiškumą, šios skiltys paliekamos tuščios. Tokiu atveju TF (ilgalaikis) prilyginamas TF (ūmiam).